Ifernioù - Wikipedia

# Ifernioù

### Diwar Wikipedia, an holloueziadur digor

An Ifernioù a oa unan eus an anvioù a veze graet eus al lec'h ma 'c'h ae an dud da chom war-lerc'h o marv e mojennoù Hellaz kozh. dindan an douar emañ al lec'h-se, hag eno emañ an doue Hades o ren. Se zo kaoz e vez graet anv eus "rouantelezh Hades" a-wechoù, hag eus an Hades zoken, pa gomzer eus ar vro-hont.

## [kemmañ] Penaos emañ ar bed eno

Meur a gornad zo eno war a hañval:

- ar Parkoù Elizean, a veze graet anezhe, diwezhatoc'h, Inizi ar Re Wenvidik, a oa annez an harozed hag an eneoù leun a vertuz war-lerc'h o marv;

- Pradoù ar Milad, ma vez skeudoù ar re varv o kas ur vuhez divlaz, dispis, dibal;

- an Tartaros, e-lec'h ma vez kastizet da viken an dud o deus graet gaou pe goap ouzh an doueed.

Etre an ifernioù (pe an Hades) ha bro an dud vev ez eus ur stêr (pe meur a hini hervez an dud)/

- ar Stiks peurvuiañ
- an Ac'heron a-wechoù.

Pa vez bet douaret an dud evel a zo dleet e vezont lakaet da dreizhañ ar stêr gant C'haron war e skaf, goude paeañ ur gwennegig dister. Diwar-se eo e teu ar boaz da lakaat ur pezh e genou ar re varv.

Teir stêr all a dremen dre an Ifernioù:

- ar Flegeton
- ar C'hokit
- al Lete

E toull annor emañ ar c'hi Kerberos, a vir ouzh an dud varv da vont kuit. Koulskoude ez eus bet gwelet tud o kuitaat al lec'h dizamant:

- Herakles
- Psike
- Tezeus
- Orfeus
- Eneas

Ulises zo bet tost da vont e-barzh, e trovezh an 'Nekuya

Meur a zor zo d'an ifernioù:

- tost d'an Averne,
- tost d'an Ténare,
- e bro ar Cimmérianed.

Tri barner zo

- Minos, an hini nemetañ er mojennoù koshañ
- Radamant
- Éaque

Ganto e vez degemeretan dud varv ha lavaret dezho da belec'h mont, ha chom, a-hed ar beurbadelezh.

## [kemmañ] Gwelout ivez

Dafar ouzhpenn a-fet an tem-mañ a vez kavet e-barzh Wiki Commons
Ifernioù Hellaz
Adtapet diwar "http://br.wikipedia.org../../../i/f/e/Ifernio%C3%B9.html"

Rummadoù ar bajenn: Relijion Hellaz

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- English
- Simple English
- Français